Veh Antiok Xosrov
Veh Antiok Xosrov (pəhl. wyḥ ʾntywk ḥwslwd; hərf. "Antioxiyadan daha yaxşı, bunu Xosrov tikib"), həmçinin Bih-əz-Əndiv-i Xosrov (fars. به از اندیو خسرو‎;, hərf. "Xosrovun Antioxiyadan daha yaxşısı"), Antioxiya Xosrou (yun. Ἀντιόχεια Χοσρόου), Ruməkan (fars. رومگان‎ ) və ya ər-Rumiyyə (ərəb. الرومية‎) — indiki İraqda yerləşən tarixi şəhər. Bu, İran padşahı I Xosrov tərəfindən Dəclə çayının şərq sahilində, deportasiya edilmiş Roma hərbi əsirlərinin məskunlaşdığı Sasani imperiyasının Ktesifon şəhərinin yaxınlığında qurulmuşdur. Məlumata görə, bu, Ktesifondan təxminən bir günlük piyada məsafədə idi. Şəhəri Gundeşapurdan olan xristian Bəraz idarə edirdi. VI əsrin sonlarında onun əhalisi təxminən 30,000 nəfər idi. Şəhər Xalid ibn Urfutənin başçılığı altında ərəb müsəlmanları tərəfindən tutulmuşdur. Daha sonra Abbasilər dövründə xəlifə Mənsur bir neçə ay hökumətin iqamətgahı olaraq o vaxt Rumiyyə kimi tanınan şəhərdən istifadə etmişdir.